Chrám svätých Kozmu a Damiána (Kričim)

Chrám svätých Kozmu a Damiána (), alebo Chrám svätých nezištných Kozmu a Damiána () je chrám Bulharskej pravoslávnej cirkvi z druhej polovice 19. storočia, ktorý sa nachádza v meste Kričim v Plovdivskej oblasti v južnom Bulharsku.

Dejiny 
Myšlienka na výstavbu chrámu pochádza od igumena Kričimského monastiera svätého Vrača, jeromonacha Pachomija, ktorý mal rozsiahle styky s cirkevnými a osvieteneckými dejateľmi v Plovdive. Proces v roku 1861 inicioval kričimský majster Atanas Stoimenov. Miesto pre výstavbu bolo symbolicky zvolené v priestore starého kresťanského cintorína, kde bolo počas potláčania aprílového povstania v roku 1876 zabitých niekoľko miestnych obyvateľov. Chrám bol postavený v roku 1879.

V roku 1896 došlo k prestavbe chrámu do súčasnej podoby. Po tejto prestavbe sa uskutočnilo vysvätenie chrámu, pričom budovu posvätil metropolita Natanail.

V súčasnosti je chrám funkčným chrámom Bulharskej pravoslávnej cirkvi s pravidelnými liturgiami.

Charakteristika 
Autorom pôvodnej budovy bol staviteľský majster Gavrail z dediny Vărbovo. V pôvodnej podobe bol chrám postavený z dreva a blata.

Autorom prestavby na konci 19. storočia bol staviteľský majster Manol z dediny Široka Lăka. V rámci tejto prestavby boli pôvodne steny z hliny a dreva nahradené kamennými.

Ikony 
V chráme sa nachádzajú cenné oltárne ikony, ktorých autorom je významný umelec a maliar ikon Atanas Giudženov.

Galéria

Referencie

Iné projekty 

Pravoslávne chrámy v Bulharsku
Stavby v Kričime
Kostoly postavené po oslobodení Bulharska
Architektúra z 1879
Kostoly zasvätené svätým Kozmovi a Damiánovi‎